MEDIA I REFORM CENTAR NIŠ

OBJAVLJUJE

Poziv za dostavljanje ponuda za nabavku materijala

***B.L. 2.3. Obuka za mlade klimatske lidere B.L. 2.3.2. Radni materijal projekta PIKU NIŠ 2023***

Sredstva su obezbeđena kroz projekat „PIKU NIŠ 2023“, podržanog od [Mladih istraživača Srbije](https://www.mis.org.rs/), koji sprovodi Media i reform centar Niš, (u daljem tekstu Naručilac usluge, MRCN).

***O projektu:***

Cilj projekta „Prilagođavanje na izmenjene klimatske uslove u Nišu 2023- PIKU-NIŠ 2023“ je doprinos unapređenju kapaciteta lokalne zajednice za otpornost i prilagođavanje na izmenjene klimatske uslove. Sprovodi se u okviru programa EKOSISTEM, koji sprovode Mladi istraživači Srbije, a koji podržava Švedska. Takođe, cilj je osnaživanje predstavnika sva tri sektora, posebno OCD uključujući Zelenu mrežu grada Niša i mlade klimatske lidere za početak procesa izrade i donošenja Plana adaptacije na izmenjene klimatske uslove za grad Niš sa procenom ranjivosti. Zagovaranje donošenja odluke o početku izrade Plana adaptacije na izmenjene klimatske uslove biće u skladu sa Mapom puta za grad Niš (kako doći do Akcionog plana), u skladu sa metodologijom po Priručniku SKGO.

***OPIS MATERIJALA KOJI JE PREDMET NABAVKE***

U sklopu realizacije projekta „PIKU NIŠ 2023“ biće organizovane tri obuke za mlade klimatske lidere potrebno je da ponuđač dostavi ponudu za radni materijal koji čine: Zaštitne rukavice za rad u prirodi- cena do 0,8€, eko ranac- cena do 4€, majica- cena do 3,5 €, blok (za pisanje)- cena do 0,5 €, olovka- cena do 0,2€. Ukupno 50 ovakvih setova sa cenom po setu ne većom od 9 evra. U cenu je uračunata i štampa u skladu sa zahtevima vizuala Programa EKO SISTEM i projekta Prilagođavanje na izmenjene klimatske uslove u Nišu 2023- PIKU-NIŠ 2023.

***NAČIN PODNOŠENJA PONUDE***

Ponuda se dostavlja Media i reform centru Niš:

* elektronskom poštom, na adresu [info@mirc.rs](file:///C%3A%5CUsers%5CNikola%5CDesktop%5Cinfo%40mirc.rs).
* regularnom poštom na adresu: Media i reform centar Niš, Gen. Milojka Lešjanina 36, Niš
* lično u prostorijama Media i reform centra Niš

Ponuđač može podneti jednu ponudu.

Ponuda treba da sadrži:

• Iskazanu ponuđenu cenu za nabavku radnog materijala po priloženoj specifikaciji u ovom pozivu.

Ponuđač je dužan da dostavi ponudu koja je popunjena u skladu sa zahtevima navedenim u ovom Pozivu.

Osobe za kontakt u vezi sa ovom nabavkom su Dragana Listeš (dragana@mirc.rs) i Nebojša Rančić (nebojsa@mirc.rs).

Rok za prijem dokumentacije je 25.09.2023. godine, do 12 časova.

***NAČIN ISKAZIVANJA CENE***

Cena se iskazuje u dinarima ili evrima u bruto iznosu.

***BUDŽET I PLAĆANJA***

Maksimalan raspoloživi iznos u budžetu Projekta za nabavku po ***B.L. 2.3. Obuka za mlade klimatske lidere B.L. 2.3.2. Radni materijal projekta PIKU NIŠ 2023.*** je 450,00€ u dinarskoj protivvrednosti prema kursu odobrenom od strane donatora (MIS). Ukupan iznos biće isplaćen u dinarima, prema dinamici plaćanja koja će biti utvrđena ugovorom sa odabranim ponuđačem.

***OCENA PONUDE***

Kriterijum za ocenjivanje ponude je najniža ponuđena cena. Dostavljena ponuda će biti ocenjena od strane Komisije za odabir ponuđača, najkasnije u roku od 2 dana od roka za dostavljanje ponuda i ponuđači će biti obavešteni o odluci Komisije istog dana. Komisija će utvrditi da li ponuda ispunjava sve uslove koji su opisani u pozivu za dostavljanje ponude.

|  |  |
| --- | --- |
| Kriterijum | Poeni |
| 1. Cena
 |  |

U Nišu 22.09.2023. godine